### Resumé

[adresse] gældende spildevandsplan er fra december 2020. Tillæg 4 til den gældende spildevandsplan vedrører anden del af [adresse].

Tillæg 4 til spildevandsplanen handler om etablering af en rørledning, som skal håndtere og forsinke mere overfladevand i Tobias Johansen bassinanlæg.

Tillæg 4 til spildevandsplanen har været i 8 ugers offentlig høring. Der er ikke indkommet høringssvar. Sagen fremlægges med henblik på en endelig vedtagelse.

### Sagsfremstilling

Byrådet vedtog den 13. december 2023 at sende tillæg 4 til spildevandsplan 2020-2028 i offentlig høring. Tillæg 4 til spildevandsplan 2020-2028 har været i offentlig høring i perioden 18. december 2023 til 15. januar 2024. Se vedlagte bilag.

Tillæg 4 til spildevandsplanen beskriver etape 2 af [adresse]. Etape 1 af klimaprojektet er forberedt for – og dimensioneret til at modtage afstrømning af overfladevand fra et større område. I den forbindelse mangler der en rørforbindelse ved [adresse] og frem til Tobias Johansen bassiner og trykgravitationsledning. Det er denne rørforbindelse, der udgør etape 2 af [adresse].

Der er ikke indkommet høringssvar i høringsperioden.

Aftale mellem Vejle Kommune og [adresse] vedrørende medfinansiering, hvor kommunen skal betale en del af udgiften til gennemførelse af projektet er underskrevet og sendt til godkendelse hos Forsyningssekretariatet.

### Økonomi

Etape 2 af [adresse] skal finansieres som et medfinansieringsprojekt, hvor kommunen skal finansiere en del af udgiften. [adresse] andel af økonomien er behandlet i Økonomiudvalget. Kommunens vejafdeling kan få afledte udgifter.

### Klima og resiliensvurdering

Etablering af ny rørledning og pumper betyder en øget udledning af CO2 ved produktion af rør samt etablering og drift af pumpeanlæg.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 19. marts 2024, punkt 78:

**at** udvalget anbefaler overfor Økonomiudvalget og Byrådet at vedtage tillæg 4 til kommunens spildevandsplan.

#### Beslutning fra Teknisk Udvalg, den 19. marts 2024, punkt 78:

Anbefalet.

#### Beslutning fra Økonomiudvalget, den 15. april 2024, punkt 113:

Anbefales.

### Beslutning

Godkendt.

Fraværende: Sine Kristensen.